Xitoyda pandalar mavzusiga bag‘ishlangan ilk butunjahon badiiy ko‘rgazmasi ochildi. Bu haqda «Jenmin jibao» gazetasi xabar bergan. Eksponatlar Chendu shahridagi muzeyning yangi paviloniga joylashtirilgan. Ko‘rgazmaga kirish bepul. Ko‘rgazmada Xitoy, Fransiya, Germaniya, Rossiya va Ispaniya vakillari bo‘lgan taniqli rassomlarning ishlari joy olgan. Eksponatlar qatorida pandalar mavzusidagi fotosuratlar, suratlar, haykallarni ko‘rish mumkin. Katta pandalar Xitoyda katta shuhrat qozongan. Bundan oldinroq, ushbu turdagi jonivorlar 1990 yildan buyon ilk marta "yo‘qolish xavfi"dan xoli bo‘lgani haqida xabar berilgandi.